Sotsiaaldemokraatia riik ei erine  tegelikult kuigi palju Liberalismi omast; peamine aspekt, mis neid kahte on eristanud, oli ennemalt panustamine sotsialismile (mis tähendab varade "ühiskondlikku" omandust, kuid tegelikult riigi omandust) kapitalismi (eraomanduse) asemel. Alates 1960. aastate keskpaigast on peaaegu kõik sotsiaaldemokraadid siiski sotsialismile panustamisest loobunud, eelistades seda, mida nad nimetavad segamajanduseks. Samuti arvavad sotsiaaldemokraadid, et nad viivad Riigi kaudu ellu rahva tahet, ainult et Sotsiaaldemokraatlikul  Riigil on isegi veel rohkem reguleerivat võimu kui klassikalisel Liberaalsel Riigil. Sotsiaaldemokraadid on panustanud taktikale, mis näeb ette rahumeelseid ja legaalseid muutusi parlamentaarse Riigi raames; nagu Liberaalid, nii näevad ka nemad, et lahendused ebaõiglusele tulevad paremate ja targemate rahvaesindajate valimisest.